CELEX: 52008PC0088
Language: mt
Date: 2008-03-13
Title: Proposta għal regolament tal-Kunsill li jipprovdi għall-adattament tal-kwoti għas-sajd tal-merluzz li għandhom jiġu allokati lill-Polonja fil-Baħar Baltiku (Is-subdiviżjonijiet 25 – 32, Ilmijiet tal-KE) mill-2008 sa l-2011.

Avviż Legali Importanti

|

52008PC0088

Proposta għal regolament tal-Kunsill li jipprovdi għall-adattament tal-kwoti għas-sajd tal-merluzz li għandhom jiġu allokati lill-Polonja fil-Baħar Baltiku (Is-subdiviżjonijiet 25 – 32, Ilmijiet tal-KE) mill-2008 sa l-2011.  /* KUMM/2008/0088 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.3.2008KUMM(2008) 88 finaliProposta għalREGOLAMENT TAL-KUNSILLli jipprovdi għall-adattament tal-kwoti għas-sajd tal-merluzz li għandhom jiġu allokati lill-Polonja fil-Baħar Baltiku (Is-subdiviżjonijiet 25 – 32, Ilmijiet tal-KE) mill-2008 sa l-2011.(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA-  L-għanijiet tal-propostaL-għan ta' din il-proposta huwa biex tipprovdi r-regoli u l-kundizzjonijiet għat-tnaqqis fil-kwantità tal-qabdiet tal-merluzz li jaqbżu l-kwota għall-merluzz allokata lill-Polonja fl-2007 fis-Subdiviżjonijiet 25-32.-  Kuntest ġeneraliIr-Regolament tal-Kunsill (KE) Nru 1941/2006 tal-11 ta' Diċembru 2006 li jistabbilixxi l-opportunitajiet tas-sajd u l-kondizzjonijiet assoċjati għal ċerti ħażniet ta’ ħut u gruppi ta’ ħażniet ta’ ħut applikabbli fil-Baħar Baltiku għall-2007[1], jistabbilixxi l-kwantità ta' merluzz li jista’ jiġi mistad fl-2007 fil-Baħar Baltiku minn bastimenti li jtajru l-bandiera tal-Polonja.Ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuni jistabbilixxi l-proċedura li għandha tiġi segwita jekk tinqabeż il-kwota tas-sajd annwali.Skond id-dejta uffiċjali dwar il-qabdiet tal-merluzz fis-Subdiviżjonijiet 25-32 minn bastimenti Pollakki fl-2007, il-kwota nazzjonali nqabżet bi 8000t.Waqt il-laqgħa tal-Kunsill tas-Sajd tat-23 ta' Ottubru 2007, il-Polonja għarfet il-ħtieġa li jiġu żviluppati u implimentati pjanijiet ta' azzjoni biex jingħelbu n-nuqqasijiet li hemm bħalissa fis-sistema ta' kontroll nazzjonali tagħha u sabiex jiġu indirizzati r-raġunijiet sottostanti tar-rappurtar falz ta' qabdiet mhux iddikjarati ta' merluzz fil-Baħar Baltiku. Abbażi ta' dan l-impenn u tal-ħtieġa li jiġu indirizzati d-diffikultajiet li ltaqgħet magħhom il-Polonja fl-implimentazzjoni ta' l-istrumenti tal-PKS mill-adeżjoni tagħha, u fir-rigward tal-konsegwenzi li l-applikazzjoni ta' l-Artikolu 5 tar-Regolament tal-Kunsill (KE) Nru 847/96 jkollha fuq is-settur tas-sajd fil-Polonja f'dan il-każ partikolari, il-Kummissjoni ddikjarat lilha nfishalesta li tikkunsidra flessibbiltà fir-rigward tal-ħlas lura tal-kwantità li taqbeż il-kwota għall-2007, sakemm il-Pjanijiet ta' Azzjoni u l-implimentazzjoni tagħhom ikunu konformi ma’ rekwiżiti b'mod li jissodisfaw il-Kummissjoni. Konsegwentement l-Kummissjoni qed tipproponi li l-kwota li nqabżet għall-2007 titħallas lura tul perjodu ta' erba' snin.Il-Kunsill mitlub jadotta r-Regolament li jistabbilixxi t-tnaqqis tal-kwantità żejda mistada li taqbeż il-kwota tal-merluzz fis-Subdiviżjonijiet 25-32 allokati lill-Polonja tul perjodu ta' erba' snin. Dan huwa meħtieġ sabiex issir deroga mill-Artikolu 5 tar-Regolament tal-Kunsill (KE) Nru 847/96.-  Dispożizzjonijiet eżistenti fil-qasam tal-propostaIr-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuniIr-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti-  Konsistenza mal-politiki u ma’ l-għanijiet l-oħra ta’ l-UnjoniIl-miżuri proposti ġew abbozzati f’konformità ma’ l-għanijiet tal-Politika Komuni tas-Sajd u huma konsistenti mal-politika Komunitarja dwar l-iżvilupp sostenibbli.KONSULTAZZJONI MAL-PARTIJIET INTERESSATI U VALUTAZZJONI TA’ L-IMPATT-  Konsultazzjoni mal-partijiet interessatiMhux applikabbli-  Il-ġbir u l-użu ta’ għarfien espertAbbażi tar-rapporti uffiċjali tal-Polonja dwar il-qabdiet għall-perjodu konċernat ġie stabbilit li l-kwota tal-merluzz fis-Subdiviżjonijiet 25-32 allokata lill-Polonja fl-2007 nqabżet b'8000t.-  Il-valutazzjoni ta’ l-impattMhux applikabbliL-ELEMENTI ġURIDIċI TAL-PROPOSTA-  Bażi ġuridikaIl-bażi ġuridika għal din il-proposta hija r-Regolament tal-Kunsill (KE) Nru 2847/1993, u b’mod partikulari l-Artikolu 23(2) tiegħu.IMPLIKAZZJONIJIET GħALL-BAġITDin il-proposta ma għandha l-ebda implikazzjoni fuq il-baġit Komunitarju.Proposta għalREGOLAMENT TAL-KUNSILLta'li jipprovdi għall-adattament tal-kwoti għas-sajd tal-merluzz li għandhom jiġu allokati lill-Polonja fil-Baħar Baltiku (Is-subdiviżjonijiet 25 – 32, Ilmijiet tal-KE) mill-2008 sa l-2011.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2847/1993 tat-12 ta' Ottubru 1993 li jistabbilixxi sistema ta' kontroll li tapplika għall-politika tas-sajd komuni[2], u b'mod partikolari l-Artikolu 23(2) tiegħu,Wara li kkunsidra l-proposta mill-Kummissjoni,Billi:1.  Ir-Regolament tal-Kunsill (KE) Nru 1941/2007 tal-11 ta' Diċembru 2006, li jistabbilixxi l-opportunitajiet tas-sajd u l-kondizzjonijiet assoċjati għal ċerti ħażniet ta’ ħut u gruppi ta’ ħażniet ta’ ħut applikabbli fil-Baħar Baltiku għall-2007[3], alloka lill-Polonja l-kwoti għas-sajd tal-merluzz fil-Baħar Baltiku għall-2007.2.  Ir-Regolament tal-Kummissjoni (KE) Nru 804/2007[4] stabbilixxa li kien meqjus li l-qabdiet tal-merluzz fil-Baħar Baltiku tal-Lvant (Subdiviżjonijiet 25-32, ilmijiet tal-KE) eżawrew il-kwota allokata lill-Polonja għall-2007, u għalhekk mit-12 ta' Lulju 2007, ipprojbixxa s-sajd għal dak l-istokk fil-Baħar Baltiku minn bastimenti li jtajru l-bandiera tal-Polonja.3.  Abbażi ta' l-informazzjoni li għandha f'idejha, il-Kummissjoni stmat f’Lulju 2007 li l-qabdiet tal-merluzz fil-Baħar Baltiku tal-Lvant (Subdiviżjonijiet 25 – 32, Ilmijiet tal-KE) minn bastimenti li jtajru l-bandiera tal-Polonja kienu tliet darbiet aktar mill-kwantitajiet li oriġinarjament ġew iddikjarati mill-Polonja. Barra minn hekk, il-bastimenti tas-sajd li jtajru l-bandiera tal-Polonja wara l-projbizzjoni komplew jistadu għall dak l-istokk, u b'hekk aktar qabżu l-kwota allokata lill-Polonja għall-2007.4.  Wara diversi laqgħat tekniċi li saru bejn l-awtoritajiet Pollakki u l-Kummissjoni sabiex tiġi stabbilita kwantità vverifikata tal-qbiż tal-kwota, il-Polonja nnotifikat qbiż tal-kwota bi 8000t.5.  L-Artikolu 23(2) tar-Regolament (KE) Nru 2847/1993 jipprovdi li l-Kunsill għandu jadotta regoli għat-tnaqqis fil-kwantitajiet mistada li jaqbżu l-kwoti annwali. Dawn ir-regoli għandhom jiġu stabbiliti skond l-għan u l-istrateġiji tal-ġestjoni tal-Politika Komuni tas-Sajd (PKS), billi jqisu bħala prijorità, il-livell ta' sajd żejjed u l-istatus bijoloġiku tar-riżorsi konċernati.6.  Regoli ta’ dan it-tip ġew stabbiliti bir-Regolament tal-Kunsill (KE) Nru 847/96 tas-6 ta' Mejju 1996 li jintroduċi kondizzjonijiet addizzjonali għal tmexxija minn sena għal sena tat-TACs u l-kwoti[5]. Skond l-Artikolu 5 ta' dak ir-Regolament il-qabdiet li jiskorru l-qabdiet permessi rispettivi għandhom jitnaqqsu mill-kwoti ta' l-istess ħażna tas-sena ta' wara.7.  Ir-raġunijiet prinċipali għas-sajd żejjed tal-merluzz minn bastimenti li jtajru l-bandiera tal-Polonja huma skema batuta ta' kontroll u ta' infurzar u flotta li l-potenzjal tagħha għall-qbid tal-merluzz huwa sproporzjonat meta mqabbel ma' l-opportunitajiet tas-sajd allokati mill-Kunsill lill-Polonja kull sena.8.  Sabiex in-nuqqasijiet serji fl-implimentazzjoni tal-Politika Komuni tas-Sajd li jirriżultaw b'mod partikolari fis-sajd tal-merluzz fil-Baħar Baltiku tal-Lvant mhux iddikjarat u rrappurtat b’mod falz, jiġu indirizzati b’mod komprensiv u biex tiġi evitata ripetizzjoni tas-sajd żejjed tal-merluzz li sar fl-2007, il-Polonja impenjat ruħha li tadotta u timplimenta Pjanijiet ta' Azzjoni Nazzjonali, inklużi miżuri immedjati għat-titjib fis-sistemi tal-kontroll u ta’ l-infurzar f'konformità ma' l-istandards u l-miżuri speċifiċi Komunitarji għall-aġġustament tal-kapaċità tal-flotot Pollakki biex jinkiseb bilanċ stabbli bejn dik il-kapaċità u l-opportunitajiet għas-sajd tal-merluzz fil-Baħar Baltiku allokati lill-Polonja.9.  Fid-dawl ta' dan l-impenn u minħabba l-kwantità għolja ta' sajd żejjed u l-konsegwenzi soċjoekonomiċi li jirriżultaw jekk il-Polonja jkollha tħallas lura b'mod immedjat, huwa xieraq li ssir deroga mill-Artikolu 5 tar-Regolament (KE) Nru 847/96 u li jiġu adottati regoli speċifiċi għat-tnaqqis tal-kwantitajiet żejda mistada.10.  Il-kwantità tal-merluzz żejjed li l-Polonja qabdet fl-2007 għandha għalhekk titnaqqas mill-kwota tal-Polonja tul perjodu ta' erba' snin, b'tali mod li jonqsu l-konsegwenzi soċjoekonomiċi b’mod partikolari fl-ewwel sena.11.  Il-Kummissjoni għandha tevalwa l-implimentazzjoni tal-Pjanijiet ta' Azzjoni Nazzjonali adottati mill-Polonja. Jekk ma jintlaħqux l-azzjonijiet u l-limiti taż-żmien stabbiliti fil-pjanijiet, il-Kunsill jista' jemenda r-regoli għat-tnaqqis tal-kwantitajiet żejda mistada.ADOTTA DAN IR-REGOLAMENT:Artikolu 1Għall-finijiet ta' dan ir-Regolament "kwantità żejda mistada fis-sena 2007" tfisser il-kwantità li biha nqabżet il-kwota allokata lill-Polonja għall-merluzz ( Gadus morhua ) fil-Baħar Baltiku (Subdiviżjonijiet 25-32, Ilmijiet tal-KE) fis-sena 2007.Artikolu 2Permezz ta' deroga mill-Artikolu 5 tar-Regolament (KE) Nru 847/96 l-kwoti ta' merluzz ( Gadus morhua ) fil-Baħar Baltiku (Subdiviżjonijiet 25-32, Ilmijiet tal-KE) li għandhom jiġu allokati lill-Polonja fis-snin mill-2008 sa l-2011 għandhom jonqsu tul perjodu ta' erba' snin skond il-metodu li ġej:(a) fis-sena 2008, tnaqqis ta' 10 % tal-kwantità żejda mistada fis-sena 2007, u(b) fis-snin 2009, 2010 u 2011, tnaqqis kull sena ta' 30 % tal-kwantità żejda mistada fl-2007Artikolu 31. Il-Polonja għandha tadotta u timplimenta Pjanijiet ta' Azzjoni Nazzjonali għall-kontroll u r-ristrutturar tal-flotta, inklużi, b'mod partikolari, miżuri mmirati lejn:12.  rinforz tal-kontroll ta' l-attivitajiet tas-sajd, speċjalment għal dik il-parti tal-flotta li għaliha l-merluzz jikkostitwixxi parti sostanzjali tal-qabda;13.  infurzar imtejjeb tar-regoli tal-konservazzjoni Komunitarji u nazzjonali, u b’mod speċjali l-limiti tal-qbid;14.  aġġustament fil-kapaċità ta' dik il-parti tal-flotta li għaliha l-merluzz jirrappreżenta parti sostanzjali tal-qabda2. Kull sena, il-Kummissjoni għandha tevalwa l-implimentazzjoni tal-Pjanijiet ta' Azzjoni Nazzjonali msemmija fil-paragrafu 1. Jekk l-azzjonijiet ma jitwettqux kif ippjanat, il-Kunsill jista’, abbażi ta' proposta mill-Kummissjoni jemenda l-metodu tat-tnaqqis imsemmi fl-Artikolu 2(a) u (b).Artikolu 4Dan ir-Regolament għandu jidħol fis-seħħ l-għada tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President[pic][pic][pic] [1] ĠU L 367, 22.12.2007, p. 1.[2] ĠU L 261, 20.10.1993, p. 1. Ir-Regolament kif emendat l-aħħar bir-Regolament (KE) Nru 1098/2007 (ĠU L 248, 22.9.2007, p.1).[3] ĠU L 367, 22.12.2006, p. 1. Ir-Regolament kif emendat l-aħħar bir-Regolament (KE) Nru 754/2007 ( ĠU L 172, 30.6.2007, p. 26 )[4] GU L 180, 10.7.2007, p. 3[5] ĠU L 115, 9.5.1996, p. 3